Rikunarita-ORG/Wikinium huggingface dataset:
# Huria

Gareja Katedral di Jakarta
**Huria** manang dijou museng **Gareja** (bahasa Indonesia: *gereja*; Inggeris: *church*; Portugis: *igreja*), ima sada hata Batak Toba na diantusi gabe "punguan ni halak Kristen manang ruas Kristen". Hata asal ni Huria (gareja) ima sian bahasa Junani *ἐκκλησία* (dijaha *ekklesia*), na adong disurat di Bibel Perjanjian Baru, molo di Alkitab (bahasa Indonesia) somalna disurathon "jemaat manang umat". Pandokan *ekklesia* adong tarsurat di 2 ayat Bibel sian Injil Mateus, 24 ayat sian Ulaon ni Apostel (*Kisah Para Rasul*), 58 ayat sian surat ni Paulus, 2 ayat sian Heber, 1 ayat sian Jakobus, 3 ayat sian Surat Johanes Patoluhon, dohot 19 ayat sian Pangungkapon.

## Etimologi

Sada Huria HKBP di Balige, kabupaten Toba, Sumatera Utara
Hata *Huria* di bahasa Indonesia ima *gereja*, hata nadibuat sian bahasa Portugis ima *igreja*. Dung i, hata di bahasa Portugis *igreja* dibuat sian bahasa asalna ima bahasa Junani *εκκλησία* (dijaha *ekklêsia*) astuanna "dijou tu ruar" (*dipanggil keluar*), *ek* artina haruar; *klesia* sian hata *kaleo* artina manjou.

Jadi, astuan na topet mangantusi hata "huria" na dibuat sian "εκκλησία", ima punguan ni jolma dijou tu ruar sian portibi. Astuan ni dijou haruar sian portibi, boi dibagi gabe:

1. Arti perjolo ima " ruas (*umat*)" topetna "punguan (*persekutuan*)" ni halak Kristen. Arti parjolo on, boi diantusi gabe halak Kristen. Jadi, pandokan huria manang gareja dimulana diantusi punguan ni jolma, dang bangunan huria (gareja).
2. Arti paduahon ima sada parlagutan manang pardomuan (*pertemuan*) partangiangan (*ibadah*) angka ruas Kristen. Boi di jabu, adaran, hotel, manang di tempat rekreasi.
3. Arti patoluhon ima sada sekte dibagasan ugamo Kristen. Misalna Huria (Gareja) Katolik, Gareja Protestan, dohot na asingna.
4. Arti paopathon ima sada parpunguan (*lembaga administratif*) ni Kristen. Misalna hulimat “Huria mangolap aborsi”.
5. Arti parpudi jala na dung somal diantusi ima sada “ruang marminggu (*rumah ibadah*)” ni ruas Kristen, jala boi martangiang manang manomba Debata.

## Pustaha
# Komite Olimpiade Internasional

Logo resmi ni Komite Olimpiade Internasional
**Komite Olimpiade Internasional** (Inggeris: *International Olympic Committee* dipapendek **IOC**; ) ima sada organisasi na maringanan di Lausanne, Swiss, na dipajonjong Pierre de Coubertin taon 1894 asa boi mangulahon Olimpiade Kuno di Junani. Olimpiade gabe parlombaan olahraga na dipaadong sahali opat taon.

## Dewan Eksekutip IOC

| Manjabat | Goar | Nagara |
| --- | --- | --- |
| **Presiden Kehormatan** | Jacques Rogge |  Belgia |
| **Presiden** | Thomas Bach |  Jerman |
| **Wakil Presiden** | Yu Zaiqing |  Tiongkok |
| Ng Ser Miang |  Singapura |
| John Coates |  Australia |
| Nicole Hoevertsz |  Aruba |
| **Anggota Eksekutip** | Nenad Lalovic |  Serbia |
| Kirsty Coventry |  Jimbabwe |
| Ivo Ferriani |  Italia |
| Prince Feisal Al Hussein |  Yordania |
| Nawal El Moutawakel |  Maroko |
| Mikaela Cojuangco Jaworski |  Pilipina |
| Gerardo Werthein |  Argentina |
| Robin E. Mitchell |  Piji |
| Denis Oswald |  Swiss |
| Kristin Kloster Aasen |  Norwegia |
| **Direktur Jenderal** | Christophe De Kepper |  Belgia |

## Pustaha
# Mongolia

Mandera ni Mongolia
Partanda ni Mongolia
**Mongolia** i ma sada negara kesatuan dohot negara sistem semi-presidensial na jongjong songon sada negara republik konstitusional di Banua Asia. Negara Mongolia on pe i ma songon sada negara na tarhurung jala dihapit dua negara na gabe hombar jabuna. Ia negara-negara hombar jabu na marbalohan dohot negara on i ma Rusia di bariba utara dohot Tiongkok di bariba dangsina. Huta sabungan ni Mongolia maringanan di Ulan Bator.

## Pustaha